text: Installatører er guld værd i Trekantområdet
  09 juni 2015 kl. 14.53
  Stor efterspørgsel efter nyuddannede installatører betyder, at de unge kan vælge og vrage, når der skal søges job.
  Garanti på job og en startløn på 30.000 kroner. Sådan er udsigterne for de installatør studerende fra Erhvervsakademiet Lillebælt i Vejle.
  Flere af de studerende bliver viftet om næsen med jobtilbud Lang tid før de er færdige og på det seneste hold havde 9 ud af 13 studerende et job, før de blev færdige med uddannelsen.
  De unge der vælger at bygge to år ovenpå deres elektriker uddannelse, har ifølge Erhvervsakademiet Lillebælt nogle særlige kompetencer, der er efterspurgte i erhvervslivet.
  De unge installatører har både kendskab til det tekniske område samt salg og projektledelse.
  